
                                                                         Molėtų šilumos tiekimo tinklų apsaugos zonų nustatymo ir planų parengimo paslaugų 
                                                                         Pirkimo  sąlygų priedas Nr.5


MOLĖTŲ ŠILUMOS TIEKIMO TINKLŲ APSAUGOS ZONŲ NUSTATYMO IR PLANŲ PARENGIMO PASLAUGŲ PIRKIMO SUTARTIS


2025 m. [..........] d., Molėtai


         UAB „Molėtų šiluma“, juridinio asmens kodas 167610175, PVM mokėtojo kodas LT676101716, registruotos buveinės adresas Mechanizatorių  g. – 7, LT-33114 Molėtai, Lietuvos Respublika, apie kurią duomenys kaupiami ir saugomi VĮ „Registrų centras“, atstovaujama direktoriaus Rimanto Grainio, veikiančio pagal bendrovės įstatus[image: http://doclogix/dvs/Images/Blank.gif] (toliau – Užsakovas), ir 

[Teisinė forma, pavadinimas], juridinio asmens kodas [..........], PVM mokėtojo kodas [..........], registruotos buveinės adresas [..........], apie kurią duomenys kaupiami ir saugomi [..........], atstovaujama [pareigos, vardas, pavardė], veikiančio pagal [atstovavimo pagrindas] (toliau – Paslaugų teikėjas),
 
Užsakovas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis, vadovaujantis  Užsakovo vykdyto supaprastinto viešojo pirkimo atviro konkurso būdu „Molėtų šilumos tiekimo tinklų apsaugos zonų nustatymo ir planų parengimo paslaugų pirkimas“ (toliau-Pirkimas) dokumentais ir rezultatais, sudarė šią Paslaugų teikimo sutartį (toliau – Sutartis). 

1.	Sutarties objektas.
1.1. Paslaugų teikėjas,  įsipareigoja Sutartyje nurodytomis sąlygomis ir terminais suteikti Užsakovui Molėtų miesto, Giedraičių ir Alantos miestelių šilumos tiekimo tinklų apsaugos zonų nustatymo ir planų parengimo paslaugas (toliau - Paslaugos), 
1.2.  Vadovaudamasis šioje Sutartyje nustatytomis sąlygomis ir tvarka, Užsakovas įsipareigoja priimti tinkamai kokybiškai suteiktos Paslaugos rezultatus, sudaryti Paslaugos teikėjui būtinas sąlygas Paslaugai teikti ir sumokėti Paslaugos teikėjui už suteiktą Paslaugą Sutartyje nustatytomis sąlygomis ir terminais.

2.	Sutarties kaina.
2.1.	Šalių susitarimu nustatyta Paslaugos teikimo kaina: ___________ Eur ( __________________________ ). 21% PVM: ___________ Eur ( _____________________ ). Bendra Paslaugos suteikimo kaina su PVM: _________________ Eur ( ________________________ ).
2.2.	Užsakovas taip pat turi teisę, esant poreikiui, pirkti ir kitas Techninėje specifikacijoje nenurodytas, tačiau su Pirkimo objektu susijusias Paslaugas. Panašaus pobūdžio Paslaugos, nenumatytos Techninėje specifikacijoje, bus perkamos ne didesnėmis nei susitarimo pasirašymo dieną galiojančiomis Paslaugų teikėjo prekybos vietoje, kataloge ar interneto svetainėje nurodytomis šių paslaugų kainomis, arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis. Bendra tokių nenumatytų Paslaugų vertė negali viršyti 10 % (dešimt procentų) Sutarties vertės (EUR be PVM). 
2.3.	Į Sutarties kainą (įkainius) įskaičiuoti visi Paslaugos teikėjo mokami mokesčiai ir patiriamos išlaidos, susijusios su Sutarties vykdymu. Įkainiai, nurodyti Sutarties 3 priede, yra galutiniai ir apima visas tiesiogines ir netiesiogines išlaidas, susijusias su Paslaugos teikimu. 
2.4.	Mokėjimai atliekami už faktiškai suteiktas Paslaugas per 14 (keturiolika) kalendorinių dienų nuo suteiktos Paslaugos priėmimo-perdavimo akto ir sąskaitos faktūros pateikimo.
2.5.	Pridėtinės vertės mokesčio sąskaitos faktūros, sąskaitos faktūros turi būti teikiamos naudojantis informacinės sistemos „E. sąskaita“ priemonėmis. Paslaugų teikėjui pateikus PVM sąskaitą faktūrą kitais būdais ar priemonėmis, bus laikoma, kad PVM sąskaita faktūra nepateikta.
2.5.    Jeigu, siekiant laiku ir tinkamai įvykdyti Sutartį, reikia papildomų sąnaudų, kurių Paslaugos teikėjas nenumatė sudarant šią Sutartį, bet turėjo ir galėjo jas numatyti pagal Pirkimo sąlygas, ir jos yra būtinos Sutarčiai tinkamai įvykdyti, tokios sąnaudos priskiriamos Paslaugos teikėjui.
2.6.   Šalys susitaria, kad Sutarties kaina gali kisti (didėti ar mažėti) dėl valstybės institucijų priimtų įstatymų ir poįstatyminių teisės aktų, keičiančių mokesčių dydį (tokių kaip PVM), kurie turi tiesioginės įtakos Paslaugos teikėjo sąnaudų pasikeitimui, priimtų ir įsigaliojusių šios Sutarties galiojimo metu. Tokiu atveju Sutarties kaina pasikeičia proporcingai mokesčių tarifų pasikeitimams. Sutarties kainos pakeitimas įforminamas papildomu Sutarties Šalių susitarimu po Valstybės institucijų priimtų įstatymų ir poįstatyminių teisės aktų, keičiančių mokesčių dydį įsigaliojimo paskelbimo.

3.	Šalių teisės ir pareigos.
3.1.   Užsakovas įsipareigoja:
3.1.1. suteikti Paslaugų teikėjui visą turimą informaciją ir (arba) dokumentus, būtinus Paslaugai teikti;
3.1.2. nedelsiant pašalinti Paslaugų teikėjo nurodytas aplinkybes, kurios trukdo tinkamai vykdyti Sutartį, jei jos priklauso nuo Užsakovo valios;
3.1.3. priimti iš Paslaugų teikėjo tinkamai suteiktas Paslaugas;
3.1.4. mokėti Paslaugų kainą už tinkamai suteiktas Paslaugas pagal šios Sutarties sąlygas.
3.2.   Užsakovas turi teisę:
3.2.1. tikrinti Paslaugos teikimo eigą ir kokybę, nesikišant į Paslaugos teikėjo ūkinę komercinę veiklą;
3.2.2. reikalauti, kad Paslaugos teikėjas Paslaugą teiktų laikydamasis normatyvinių dokumentų reikalavimų. Jeigu Paslaugos teikėjas nesilaiko normatyvinių dokumentų reikalavimų, Užsakovas turi teisę raštu reikalauti šalinti trūkumus ir nemokėti už netinkamai teikiamas Paslaugas arba pašalinti trūkumus trečiųjų asmenų pagalba Paslaugų teikėjo sąskaita ir vienašališkai nutraukti Sutartį;
3.2.3. reikalauti, kad Paslaugų teikėjas padengtų visus nuostolius ir netektis, kurios atsirado dėl netinkamo ar nesavalaikio Sutarties vykdymo.
3.3.   Paslaugų teikėjas įsipareigoja:
3.3.1. visą Paslaugų teikimo laikotarpį kaupti, saugoti ir tvarkyti visus Paslaugos teikėjo pagal Sutartį privalomus parengti (gauti), pateikti ir jam vykdant Sutartį perduotus dokumentus, kitą dokumentaciją bei medžiagą. Paslaugų teikėjas praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti Užsakovui dėl to kilusius nuostolius;
3.3.2. pateikti parengtus ir suderintus planus bei kitus dokumentus pagal Techninėje specifikacijoje (2 priedas) nurodytus reikalavimus;
3.3.3. raštu nedelsiant informuoti (įspėti) Užsakovą apie aplinkybes, kurios trukdo tinkamai ir laiku vykdyti Sutartį, ir ne vėliau kaip per 5 (penkias) darbo dienas nuo aplinkybių atsiradimo pateikti dokumentus, pagrindžiančius Paslaugos teikėjo nurodytas aplinkybes;
3.3.4. suteikti teisę Užsakovui naudotis visa parengta ir perduota dokumentacija, kita lydinčia informacija ir medžiaga;
3.3.5. savo sąskaita ištaisyti Paslaugos netikslumus ir trūkumus;
3.3.6. vadovaujantis Lietuvos Respublikos asmens duomenų teisinės apsaugos įstatymu, savo lėšomis ir priemonėmis užtikrinti gautų duomenų apsaugą, atsakyti už gautų duomenų konfidencialumą ir saugą;
3.3.7. visą Sutarties vykdymo laikotarpį nedelsiant, bet ne vėliau nei per 3 (tris) darbo dienas nuo Užsakovo paklausimo gavimo dienos raštu Užsakovui pateikti atsakymus į klausimus, susijusius su Paslauga.
3.3.8. laikytis aplinkosaugos reikalavimų sutarties vykdymo metu: 
siekiant sunaudoti mažiau gamtos išteklių mažinti popieriaus sunaudojimą, atsisakyti nebūtino dokumentų kopijavimo ir/ar spausdinimo. Rengiama dokumentacija - perdavimo–priėmimo aktai, pažymos ir pan., Vartotojui pateikiami tik elektroniniu formatu, o dokumentacija, kuri turi būti pasirašoma (sutartis, susitarimai (jei tokių būtų), perdavimo–priėmimo aktai, pažymos ir kiti dokumentai) turi būti pasirašomi elektroniniu kvalifikuotu parašu.  Esant būtinybei spausdinti, spausdinti ant abiejų lapo pusių. ir naudoti perdirbtą popierių, kuris atitinka minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.
3.4.   Paslaugų teikėjas turi teisę:
3.4.1. Paslaugų rezultatą Užsakovui pateikti ankščiau nustatyto termino;
3.4.2. atsisakyti vykdyti Sutartį, jei Užsakovas nepašalina Paslaugos teikėjo įspėjime nurodytų nuo Užsakovo valios priklausančių aplinkybių, kliudančių tinkamai suteikti šioje Sutartyje numatytas Paslaugas ir reikalauti apmokėjimo už iki Sutarties nutraukimo suteiktas Paslaugas.

4. Subteikėjų, specialistai, jų keitimo tvarka 
4.1.  Paslaugos teikėjas ne vėliau negu ši Sutartis pradedama vykdyti, įsipareigoja Užsakovui pranešti tuo metu žinomų, jei jie nebuvo žinomi pasiūlymo teikimo metu, subteikėjų pavadinimus, kontaktinius duomenis ir jų atstovus.
4.2.  Jeigu Paslaugos teikėjas Sutarties vykdymo metu ketina keisti nurodytus subteikėjus ar pasitelkti naujus, Paslaugos teikėjas privalo apie tai iš anksto informuoti Užsakovą.
4.3.    Tais atvejais, kai Paslaugos teikėjas  nesiremia subteikėjo pajėgumais, Užsakovas turi teisę patikrinti, ar nėra Lietuvos Respublikos Viešųjų pirkimų įstatymo 46 straipsnyje nurodytų subteikėjo pašalinimo pagrindų. Jeigu subteikėjo padėtis atitinka bent vieną Lietuvos Respublikos Viešųjų pirkimų įstatymo 46 straipsnyje nustatytą pašalinimo pagrindą, Užsakovas reikalauja per nustatytą terminą pakeisti minėtą subteikėją reikalavimus atitinkančiu subteikėju.
4.4.  Paslaugos teikėjas Sutarties galiojimo metu, suderinęs su Užsakovu, bei gavęs Užsakovo rašytinį sutikimą, gali keisti 3 priede „Paslaugos teikėjas“ nurodytus specialistus (toliau – Specialistas).
4.5.   Specialisto keitimas galimas, tik esant vienai iš šių priežasčių:
4.5.1.Sutartyje numatytas Specialistas atleidžiamas, atsistatydina iš pareigų, išeina iš darbo,
negali eiti savo pareigų dėl ligos ar traumos;
4.5.2.esant kitoms nenumatytoms pagrįstoms aplinkybėms.
4.6.   Tuo atveju Paslaugos teikėjas privalo pateikti Užsakovui:
4.6.1.pagrįstą prašymą, pridedant jį pagrindžiančius dokumentus;
4.6.2.naujo Specialisto dokumentus, įrodančius, kad jo kvalifikacija atitinka Pirkimo dokumentuose nustatytus minimalius kvalifikacijos reikalavimus, keliamus Specialistui.
4.7.    Subteikėjų pasitelkimas nekeičia Paslaugos teikėjas atsakomybės Užsakovui dėl Sutarties įvykdymo. Paslaugos teikėjas visais atvejais lieka tiesiogiai atsakingas prieš Užsakovą už tinkamą savo prievolių pagal Sutartį vykdymą ir/ar bet kokią žalą (nuostolius), kuriuos Užsakovas ir/ar tretieji asmenys patiria dėl Paslaugos teikėjas ir/ar jo pasitelktų trečiųjų asmenų sutartinių įsipareigojimų pažeidimo.

5.	Paslaugų teikimo terminai ir jų perdavimas.
 5.1.	Paslaugų teikėjas įsipareigoja Paslaugas suteikti per 8 (aštuonių) mėnesių terminą.
5.1.1.	Paslaugų teikimo terminas gali būti pratęsiamas vieną kartą 2 (dviejų) mėnesių laikotarpiui, jeigu Paslaugų atlikimo terminui reikšmingą įtaką daro trečiųjų asmenų (Rangovo kontrahentai nelaikomi trečiaisiais asmenimis), valstybės, savivaldybės institucijų konkretūs veiksmai ar neveikimas.
5.2.   Paslaugos tiekėjas per 10 (dešimt) darbo dienų po Sutarties įsigaliojimo sudaro ir pateikia suderinimui Užsakovui detalų Grafiką. Šalių abipusiu sutarimu Grafikas gali būti tikslinamas. Grafikas tampa neatskiriama Sutarties dalimi.
5.3.    Dėl pasikeitusių aplinkybių, kai dėl jų negalima tęsti Paslaugos teikimo ir, kai jos tampa žinomos po Sutarties sudarymo ir, kai Paslaugos teikėjas nebuvo prisiėmęs jų atsiradimo rizikos, Užsakovas Paslaugos teikėjo prašymu arba savo sprendimu gali bet kada nurodyti Paslaugos teikėjui sustabdyti visos Paslaugos arba jos dalies teikimą, nurodydamas (jeigu įmanoma) sustabdymo trukmę dienomis.
5.4.   Aplinkybės, dėl kurių gali būti stabdomas Paslaugos teikimas, yra:
5.4.1. trečiųjų šalių įtaka, kurios nebuvo įmanoma numatyti;
5.4.2. bet koks uždelsimas ar sutrikimas dėl Sutarties pakeitimo;
5.4.3. kitos aplinkybės, kurios nebuvo žinomos Pirkimo vykdymo metu ir su kuriomis susidurtų bet kuris Paslaugos teikėjas.
5.5.   Jeigu Paslaugos teikėjas mano, kad pagal kurią nors Sutarties nuostatą Paslaugos teikimas turi būti stabdomas, tai Paslaugos teikėjas privalo raštu pranešti Užsakovui, nurodydamas įvykį arba aplinkybes, dėl kurių kyla šis reikalavimas. Užsakovas per 2 (dvi) darbo dienas po pranešimo gavimo raštu informuoja Paslaugos teikėją apie priimtą sprendimą.
5.6.  Paslaugos ar jos dalies teikimas atnaujinamas išnykus aplinkybėms, dėl kurių jis buvo sustabdytas. Atnaujinus Paslaugos teikimą, Paslauga teikiama per jai likusį laikotarpį (laiką), kuris buvo likęs iki sustabdymo. Jei Užsakovas sustabdo Paslaugos teikimą, Paslaugos teikėjas turi teisę reikalauti Paslaugos teikimo terminą pratęsti laikui, kuriam Paslaugos teikimas buvo sustabdytas. Sekančią darbo dieną po Paslaugos teikimo atnaujinimo Paslaugos teikėjas parengia patikslintą Grafiką, kurį suderina su Užsakovu. Prie patikslinto Grafiko būtina pridėti dokumentus, kurie įrodo Paslaugos teikimo stabdymo pradžios datą, jos teikimo atnaujinimo datą ir Paslaugos ar jos dalies teikimo stabdymo pagrindimą.
5.7.	Paslaugos laikomos tinkamai suteiktomis, kai Užsakovas pasirašo Paslaugų teikėjo pateiktą paslaugų perdavimo - priėmimo aktą. Aktas pasirašomas tik tinkamai atlikus visas Priede Nr. 1, ir Sutartyje nustatytus veiksmus.
5.8.	Užsakovas per 5 (penkias) darbo dienas nuo Paslaugų perdavimo – priėmimo akto gavimo, pasirašo aktą ir perima Paslaugų rezultatą arba pateikia Paslaugų teikėjui pastabas, pagal kurias Paslaugų teikėjas ištaiso trūkumus.
5.9.	Kartu su paslaugų perdavimo aktu aslaugų teikėjas Užsakovui pateikia visus parengtus dokumentus – 1 egz. popieriniu formatu ir 1 egz. skaitmeniniu formatu (dokumentų kopijos – spalvotos, su rengėjų parašais PDF ir DOCX, ADOC, formatais ar lygiaverčiu formatu, ir DWG ar QGZ ar SHP ar lygiaverčiu formatu, perduodamas įrašytas į laikmeną (USB ar lygiavertę) arba siunčiant elektroniniu paštu ar pateikiant kitomis su Užsakovu suderintomis elektroninėmis priemonėmis).

6. Susirašinėjimas.
6.1.    Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:
	Užsakovo 	Paslaugų tiekėjo
Vardas, pavardė	Vilmantas Tūba	
Adresas	Mechanizatorių  g. – 7, LT-33114 Molėtai	
Telefonas	(+370 383) 7 19 62	
Mob. telefonas	(+370 699) 99698	
El. paštas	vilmantas@moletusiluma.lt	

6.2.  Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip per 3 (tris) dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

7.	Šalių patvirtinimai.
7.1.	Paslaugos teikėjas patvirtina, kad tiek jis, tiek jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį, o taip pat vykdyti visus šioje Sutartyje numatytus Paslaugos teikėjo įsipareigojimus. Paslaugos teikėjas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, įgalinčius Paslaugos teikėją užsiimti su šios Sutarties tinkamu vykdymui susijusia veikla.
7.2.	Užsakovas patvirtina, kad tiek jis, tiek jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį ir vykdyti visus šioje Sutartyje nustatytus Užsakovo įsipareigojimus. Užsakovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, įgalinčius Užsakovą užsiimti veikla, reikalinga tinkamam Sutarties vykdymui. 
7.3.	Paslaugos teikėjas pareiškia, kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jo įsipareigojimų pagal šią Sutartį vykdymui.
7.4.	Užsakovas pareiškia, kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jo įsipareigojimų pagal šią Sutartį vykdymui.

8.	Nenugalima jėga.
8.1.	Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių - nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (force majeure) - tai nepaprastos aplinkybės, kurių negalima nei numatyti, nei išvengti. 
8.2.	Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.
8.3.	Sutartis baigiasi kitos Šalies reikalavimu, kai ją įvykdyti kitai šaliai neįmanoma dėl force majeure arba vykdymas turi būti atidėtas ilgiau nei 30 dienų dėl nenugalimos jėgos (force majeure), už kurią Šalis neatsako.

9.	Sutarties įvykdymo užtikrinimas.
9.1.	Sutarties įvykdymo užtikrinimas:
Sutarties įvykdymo užtikrinimą  5 % nuo bendros Sutarties kainos (banko garantija arba draudimo bendrovės laidavimas) 	Paslaugos teikėjas pateikia ne vėliau kaip per 5 darbo dienas nuo Sutarties pasirašymo dienos.	Sutarties įvykdymo užtikrinimas įsigalioja banko garantijos ar draudimo bendrovės laidavimo rašto išdavimo dieną arba jame nurodytą vėlesnę dieną ir galioja 30 d. ilgiau už Sutarties 5.1.p. nustatytą terminą.	
9.2.   Paslaugos teikėjas pateikia Lietuvos Respublikoje ar užsienyje registruoto banko išduotą Sutarties įvykdymo užtikrinimo besąlyginę garantiją pagal pirmą pareikalavimą arba Lietuvos Respublikoje ar užsienyje registruotos draudimo bendrovės besąlyginį, neatšaukiamą laidavimą pagal pirmą pareikalavimą. Pateikiami dokumentų originalai.  Užtikrinimas privalo būti  tinkamai įformintas, atitinkantis galiojančių teisės aktų reikalavimus;
9.3.   Sutarties įvykdymo užtikrinimas turi būti besąlyginis ir neatšaukiamas, išmokamas pagal Užsakovo pirmąjį raštišką reikalavimą mokėti, reikalavimo nepagrindžiant, tačiau nurodant, kokie Paslaugos teikėjo sutartiniai įsipareigojimai buvo neįvykdyti (netinkamai įvykdyti). Sutarties įvykdymo užtikrinimu garantuojama, kad Paslaugos teikėjas Sutartį vykdys tinkamai pagal Sutartyje ir teisės aktuose nustatytus reikalavimus.
	
10. Šalių atsakomybė.
10.1.	Užsakovas, uždelsęs sumokėti Paslaugos teikėjui priklausančias sumas šioje Sutartyje nustatyta tvarka ir terminais, moka Paslaugos teikėjui 0,07 % (septynių šimtųjų procento) dydžio delspinigius nuo neapmokėtų sumos už kiekvieną uždelstą dieną.
10.2.	Paslaugos teikėjas neužbaigęs teikti Paslaugos Sutartyje numatytu laiku, moka Užsakovui 0,07 % (septynių šimtųjų procento) dydžio delspinigius nuo pradelstų vykdyti arba netinkamai vykdomų įsipareigojimų vertės be PVM, o nesant galimybės nustatyti jų vertės – nuo pradinės Sutarties vertės be PVM, už kiekvieną pavėluotą arba netinkamai vykdomų įsipareigojimų dieną.

11. Sutarties pažeidimas 
11.1. Jeigu Paslaugų teikėjas suteikė Paslaugas pažeisdamas šioje Sutartyje numatytas sąlygas, nesilaikė normatyvinių dokumentų ir kitų teisės aktų reikalavimų, Užsakovas turi teisę: 
11.1.1. reikalauti, kad Paslaugos teikėjas vykdytų sutartinius įsipareigojimus, arba
11.1.2. reikalauti, kad Paslaugos teikėjas atlygintų tiesioginius nuostolius, arba
11.1.3. reikalauti, kad Paslaugos teikėjas sumokėtų Sutartyje nustatytus delspinigius/ baudą, arba
11.1.4. nutraukti Sutartį.
11.2. Jeigu per Užsakovo nurodytus terminus Paslaugos teikėjas nepradeda taisyti nekokybiškai suteiktos Paslaugos ar neteikia Paslaugos, Užsakovas gali sulaikyti mokėjimus ir (arba) ištaisyti nekokybiškai suteiktą Paslaugą ar suteikti Paslaugą trečiųjų šalių pagalba arba savo jėgomis ir išskaičiuoti dėl to patirtus tiesioginius nuostolius iš Paslaugos teikėjui mokamų sumų.
11.3. Esminiai Paslaugos teikėjui taikomi Sutarties pažeidimai:
11.3.1. Paslaugos teikėjas nesilaiko Sutarties sąlygų dėl Paslaugų kokybės, apimties ir/arba elgiasi kitaip, nei numatyta Sutartyje;
11.3.2. Paslaugos teikėjas, nepaisydamas Užsakovo raginimo, nepradeda teikti Paslaugos sutartu laiku arba dirba taip lėtai, kad baigti teikti Paslaugą Sutartyje nustatytu laiku būtų tikrai neįmanoma (atsilikimas nuo Grafiko daugiau kaip 45 kalendorinės dienos);
11.3.3. Paslaugos teikėjas neatitinka Pirkimo dokumentuose keltų kvalifikacijos reikalavimų;
11.3.5. Paslaugos teikėjas nesilaiko kitų Sutartyje nustatytų reikalavimų, nors apie tai buvo oficialiai įspėtas ir jam buvo suteiktas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.
11.3.6. kitos aplinkybės, numatytos Lietuvos Respublikos civilinio kodekso 6.217 straipsnyje.
11.4.  Esminiai Užsakovui taikomi Sutarties pažeidimai:
11.4.1. Užsakovas, pagal šios Sutarties nuostatas, vėluoja atsiskaityti su Paslaugos teikėju daugiau nei 45 kalendorines dienas;
11.4.2. Užsakovas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas..
11.5.  Sutarties nuostatų nesilaikymas neatleidžia Šalių nuo tinkamo ir savalaikio Sutarties sąlygų vykdymo.

12. Informacijos konfidencialumas.
12.1.	Visa informacija, kurią šalys sužinojo viena iš kitos derybų, Sutarties sudarymo ir jos vykdymo metu, yra laikoma konfidencialia ir gali būti atskleista trečiosioms šalims tik tuo atveju, kai tam yra įstatyminis pagrindas arba yra gautas išankstinis raštiškas kitos Sutarties šalies sutikimas.
12.2. Šalis, pažeidusi 12.1. punkto reikalavimus privalo atlyginti visus tiesioginius nuostolius, kuriuos patyrė kita šalis.
12.3. Paslaugos teikėjas įsipareigoja vadovaujantis Lietuvos Respublikos asmens duomenų teisinės apsaugos įstatymu, savo lėšomis ir priemonėmis užtikrinti gautų duomenų apsaugą. Paslaugos teikėjas atsako už gautų duomenų konfidencialumą ir saugą.
12.4. Ši sutartis, įskaitant Paslaugos teikėjo pasiūlymą, teisės aktų nustatyta tvarka ir terminais bus paskelbta Centrinėje viešųjų pirkimų informacinėje sistemoje, išskyrus informaciją, kuriuos atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje.

13.	Ginčų sprendimas.
13.1.	Bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar negaliojimu, sprendžiami derybose. 
13.2.	Jeigu Šalims nepavyksta išspręsti ginčų, nesutarimų ar reikalavimų derybų būdu, jie sprendžiami Lietuvos Respublikos teisme. 

14.	Baigiamosios nuostatos, Sutarties nutraukimas.
14.1. Sutartis įsigalioja po jos pasirašymo Paslaugos teikėjui pateikus Sutarties įvykdymo užtikrinimą ir pasibaigia ją tinkamai įvykdžius arba Sutartį nutraukus.
14.2. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
14.3. Užsakovas turi teisę vienašališkai nutraukti šią Sutartį prieš terminą šiais atvejais:
14.3.1. kai Paslaugos teikėjas bankrutuoja, yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
14.3.2. kai keičiasi Paslaugos teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
14.3.3. kai Paslaugos teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
14.3.4. kai Paslaugos teikėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
14.3.5. dėl kitokio pobūdžio Paslaugos teikėjo neveiksnumo, trukdančio vykdyti Sutartį;
14.3.6. kai Paslaugos teikėjas Sutarties nevykdo, vykdo ją netinkamai, darydamas esminius Sutarties pažeidimus, nurodytus 11.3 punkte;
14.3.7. kitais, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnio 1 dalyje numatytais, atvejais.
14.4. Paslaugos teikėjas turi teisę vienašališkai nutraukti šią Sutartį prieš terminą šiais atvejais:
14.4.1. kai Užsakovas nevykdo ar netinkamai vykdo savo sutartinius įsipareigojimus, darydamas esminius Sutarties pažeidimus, nurodytus 11.4 punkte;
14.4.2. kai Užsakovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
14.5. Šalis, ketinanti vienašališkai nutraukti Sutartį (esant 14.2 ar 14.3 punktuose numatytoms sąlygoms), prieš 15 (penkiolika) kalendorinių dienų raštu praneša kitai Šaliai apie savo ketinimus ir nustato ne trumpesnį nei 5 (penkių) darbo dienų terminą pranešime nurodytiems trūkumams ištaisyti. Esant Sutarties 14.2.1, 14.2.3, 14.2.4 ir 14.3.2 punktų sąlygoms, trūkumų ištaisymo terminas nenustatomas. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo įspėjimo termino pasibaigimo dienos.
14.6. Sutartis gali būti nutraukta ir kitais Lietuvos Respublikos civiliniame kodekse numatytais pagrindais.
14.7. Šios Sutarties vykdymui ir aiškinimui taikoma Lietuvos Respublikos teisė.
14.8. Sutartis sudaryta 2 (dviem) originaliais egzemplioriais lietuvių kalba, - po vieną iš Sutartį pasirašančių šalių. Abu Sutarties egzemplioriai yra vienodos teisinės galios. 	
15.  Sutarties priedai:
15. 1 priedas – Susitarimas dėl asmens duomenų tvarkymo;
15. 2 priedas – Techninė specifikacija;
15. 3 priedas – Paslaugos teikėjo pasiūlymas.

16.	Šalių rekvizitai ir parašai:

Užsakovo:

UAB „Molėtų šiluma“
Mechanizatorių  g. – 7, LT-33114 Molėtai
Įmonės kodas 167610175
PVM mokėtojo kodas LT676101716
Registro tvarkytojas – VĮ Registrų centras
A. s. Nr. LT924010045500070222
Luminor Bank AB
Tel. (8 383) 51962
El. paštas ms@moletusiluma.lt 
Paslaugos teikėjas:

Pavadinimas
Adresas
Įmonės kodas 
PVM mokėtojo kodas LT
Registro tvarkytojas – 
A. s. Nr. 
bankas
Tel.  
El. paštas

Šalys šią Sutartį perskaitė, joms išaiškintas Sutarties turinys ir pasekmės, šalys Sutartį suprato kaip visiškai atitinkančią jų valią ir ketinimus.
Patvirtindamos tai, Sutarties šalys, veikdamos per savo įgaliotus atstovus, pasirašo šią Sutartį:


Už Užsakovą
Direktorius 
Rimantas Grainys
______________________________
                                                 A. V.	

Už Paslaugos teikėją:
Pareigos
Vardas pavardė

